**Полацкі каледж** — сярэдняя спецыяльная навучальная ўстанова ў г. Полацк Віцебскай вобласці. Філіял Віцебскага дзяржаўнага ўніверсітэта імя П. М. Машэрава. Размешчаны па адрасе вул. Еўфрасінні Полацкай, 26.

Гісторыя
--------

У кастрычніку 1872 г. адкрылася **Полацкая настаўніцкая семінарыя**, першым дырэктарам стаў Юльян Фаміч Крачкоўскі. 22 ліпеня 1875 г. адбыўся першы выпуск настаўнікаў пачатковых класаў для сельскіх школ. У 1912 г. настаўніцкай семінарыі прысвоена імя расійскага палкаводца Якава Кульнева.

9 ліпеня 1919 г. Полацкая настаўніцкая семінарыя ператворана ў пастаянныя трохгадовыя педагагічныя курсы. У 1920 г. пры Полацкай настаўніцкай семінарыі адкрыты гадавыя курсы для падрыхтоўкі выхавальнікаў дзіцячых садоў. У 1921 г. трохгадовыя педагагічныя курсы рэарганізаваны ў педагагічны народны тэхнікум з чатырохгадовым тэрмінам навучання.

У 1930 г. адкрыта дашкольнае аддзяленне. У 1936 г. педагагічны тэхнікум ператвораны ў **Полацкае педагагічнае вучылішча**.

У 1964 г.  Полацкаму педагагічнаму вучылішчу прысвоена імя Францыска Скарыны. 13 ліпеня 1967 г. Указам Прэзідыума Вярхоўнага Савета СССР вучылішча ўзнагароджана ордэнам Працоўнага Чырвонага Сцяга.

У 1975 г. быў пабудаваны інтэрнат для навучэнцаў на 360 месцаў. У 1976 г. адкрыта музычнае аддзяленне.

12 ліпеня 1994 г. Полацкае педагагічнае вучылішча рэарганізавана ў каледж. Навучальная ўстанова атрымала назву Полацкі дзяржаўны ордэна Працоўнага Чырвонага Сцяга педагагічны каледж імя Ф. Скарыны. У 1996 г. ўведзены 4 дадатковыя спецыялізацыі: «Выкладанне замежнай мовы ў базавай школе», «Арганізацыя выхаваўчай працы», «Выкладанне рускай мовы і літаратуры ў базавай школе», «Творчая дзейнасць». У 2000 г. адкрыта спецыяльнасць «Замежная мова».

З 2004 г. на правах структурнага падраздзялення ўстанова адукацыі «Полацкі дзяржаўны ордэна Працоўнага Чырвонага Сцяга педагагічны каледж імя Ф. Скарыны» далучаны да УА «Полацкі дзяржаўны ўніверсітэт». У 2005 г. каледж стаў структурным падраздзяленнем УА «Віцебскі дзяржаўны ўніверсітэт імя П. М. Машэрава», назва зменена на Полацкі каледж установы адукацыі «Віцебскі дзяржаўны ўніверсітэт імя П. М. Машэрава».

У 2005 г. ўведзены новыя спецыяльнасці: «Дакументацыйнае забеспячэнне кіравання і архівазнаўства», «Сучасныя замежныя мовы (пераклад)», «Сацыяльная праца». У 2008 г. адкрыта спецыяльнасць «Турызм і гасціннасць».

Будынак
-------

Будынак Полацкай настаўніцкай семінарыі быў перабудаваны з былой паўразбуранай манастырскай пабудовы. Аўтарам праекта будынка і дамовай царквы быў Іван Іванавіч Лявіцкі.

Спецыяльнасці
-------------

* Музычная адукацыя
* Турызм і гасціннасць
* Дашкольная адукацыя
* Замежная мова
* Пачатковая адукацыя

Дырэктары
---------

* з 1872 — Юльян Фаміч Крачкоўскі
* 1878—1885 гг. — Аляксей Віктаравіч Бялецкі
* 1885—1905 гг. — Яўграф Іванавіч Смірноў
* з 1905 гг. — Клаўдзій Іванавіч Ціхаміраў

…

* 1946—1949 гг. — Лука Яфрэмавіч Сакалоўскі
* 1949—1960 гг. — Макар Фёдаравіч Макаранка
* 1960—1962 гг. — Зінаіда Васілеўна Арцёменка
* 1962—1978 гг. — Пётр Купрыянавіч Пацей
* 1978—1998 гг. — Генадзь Пятровіч Найдзёнак
* з 1998 г. — Таццяна Генадзеўна Палушкіна

Зноскі
------

1. 1 2 3 4 5 6 7 8  Гісторыя каледжа
2. 1 2  Барановский Г. В. Юбилейный сборник сведений о деятельности бывших воспитанников Института гражданских инженеров (Строительного училища) 1842—1892 с. 190  (руск.)

Спасылкі
--------

* Афіцыйны сайт

| ⛭Віцебскі дзяржаўны ўніверсітэт імя П. М. Машэрава |
| --- |
| Факультэты | Факультэт хіміка-біялагічных і геаграфічных навук ·  Факультэт сацыяльнай педагогікі і псіхалогіі ·  Факультэт фізічнай культуры і спорту ·  Мастацка-графічны факультэт ·  Педагагічны факультэт ·  Юрыдычны факультэт ·  Факультэт гуманітарыстыкі і моўных камунікацый ·  Факультэт матэматыкі і інфармацыйных тэхналогій |
| Інстытуты | Інстытут павышэння кваліфікацыі і перападрыхтоўкі кадраў |
| Сярэднія навучальныя ўстановы | Полацкі каледж ·  Аршанскі каледж ВДУ імя П. М. Машэрава |
| Іншае | Часопіс «Веснік ВДУ» ·  Будынак былога мужчынскага духоўнага вучылішча ·  Батанічны сад |